Príloha 6_ Vzor dohody medzi prijímateľom grantu a účastníkom
Dohoda – Erasmus+ - mobilita jednotlivca
Číslo projektu: XXX 

Erasmus+
Dohoda o grante na štúdium/stáž

[Vzhľadom na to, že projekty KA131 zahŕňajú aj mobility do tretích krajín nepridružených k programu, táto vzorová dohoda bude slúžiť pre všetkých odchádzajúcich študentov do ktorejkoľvek prijímajúcej krajiny. Vysielajúca organizácia si môže tento vzor prispôsobiť, obsah tohto vzoru predstavuje ale minimálne požiadavky. Zvýraznené modrým: pokyny, ktoré po príprave dohody vymažte; zvýraznené žltým: doplňte, alebo vyberte z ponúkaných možností jednu, ktorá je relevantná]

Sektor: Vysokoškolské vzdelávanie
Akademický rok: 20../20..
Identifikačné číslo mobility (Mobility ID):

PREAMBULA

Táto dohoda sa uzatvára medzi nasledovnými stranami:

Na jednej strane „organizácia“

 [Celý oficiálny názov vysielajúcej organizácie a Erasmus kód]
Adresa: [úplná oficiálna adresa]
E-mail:

ktorú za účelom podpisu dohody zastupuje [meno, priezvisko a funkcia] na jednej strane, 

a

na druhej strane „účastník“

[Meno a priezvisko študenta]					
s bydliskom na adrese: [úplná oficiálna adresa]
Dátum narodenia:
Telefón :					
E-mail :
Stupeň vzdelávania: [bakalársky/ magisterský/ doktorandský/ skrátený/ postsekundárny/ študijný program s jedným cyklom]
Predmet: [študijný odbor na vysielajúcej organizácii]	Kód : [ISCED-F kód]

[Pre všetkých účastníkov, ktorí získali finančnú podporu zo zdrojov EÚ - Erasmus+ okrem tých, ktorí majú IBA nulový grant zo zdrojov EÚ, ak je k dispozícii európsky bankový účet.]

Bankový účet, na ktorý bude poukázaná finančná podpora: 
Držiteľ bankového účtu: 
Názov banky: 
BIC/SWIFT číslo: 			Účet/IBAN číslo:

 

 Strany uvedené vyššie sa dohodli na uzatvorení tejto dohody.

Dohoda sa skladá z nasledovných častí:
Osobitné podmienky
Príloha I              Dohoda o štúdiu/stáži (Erasmus+ learning agreement for student mobility for studies/traineeships)
Príloha II             Erasmus+ charta študenta

Podmienky stanovené v Osobitných podmienkach majú prioritu pred podmienkami stanovenými v prílohách.

Celková suma zahŕňa: [nepotrebné vymažte]
☐ individuálnu podporu na dlhodobú fyzickú mobilitu
☐ individuálnu podporu na krátkodobú fyzickú mobilitu
☐ navýšenie pre študentov a čerstvých absolventov s nedostatkom príležitostí na dlhodobú mobilitu 250 EUR mesačne
☐ navýšenie pre študentov a čerstvých absolventov s nedostatkom príležitostí na krátkodobú mobilitu jednorazovo 100 EUR/150 EUR
☐ navýšenie z dôvodu stáže 150 EUR mesačne
☐ podporu na cestovné náklady (zelené alebo iné ako zelené cestovanie)
☐ dni navyše na cestovanie (navýšenie individuálnej podpory o príslušný počet dní)
☐ mimoriadne náklady spojené s vysokými cestovnými nákladmi (reálne náklady)
☐ podporu inklúzie (založenú na reálnych nákladoch)

Študent s:
☐ finančnou podporou zo zdrojov EÚ Erasmus+ 
☐ nulovým grantom
☐ finančnou podporou zo zdrojov EÚ Erasmus+ kombinovanou s obdobím s nulovým grantom

OSOBITNÉ PODMIENKY

ČLÁNOK 1 – PREDMET DOHODY 
1.1	Táto dohoda stanovuje práva a povinnosti a záväzné podmienky platné pri prideľovaní podpory určenej na realizáciu mobilitnej aktivity v rámci programu Erasmus+.
1.2	Organizácia poskytne účastníkovi finančnú podporu na realizáciu mobility na [štúdium/stáž/štúdium a stáž].
1.3	Účastník súhlasí s podporou stanovenou v článku 3 a zaväzuje sa realizovať mobilitu v súlade s popisom uvedeným v prílohe I. 	
1.4	Akékoľvek dodatky k tejto dohode musia byť vyžiadané a odsúhlasené oboma stranami prostredníctvom oficiálneho oznámenia listom alebo e-mailom. 

ČLÁNOK 2 –TRVANIE MOBILITY

2.1	Mobilita začne dňa [dátum] a skončí dňa [dátum]. 
2.2	Obdobie pokryté dohodou zahŕňa:
•	obdobie fyzickej mobility od [dátum] do [dátum], čo predstavuje [...] dní
•	 [...] dní na cestu
•	 virtuálny komponent od [dátum] do [dátum].
2.3	Začiatok a koniec obdobia mobility [ak je to relevantné : vrátane virtuálneho komponentu] musí byť potvrdený vo Výpise výsledkov alebo v Certifikáte o absolvovaní mobility (alebo vo vyhlásení priloženom k tomuto dokumentu). 

ČLÁNOK 3 – FINANČNÁ A INÁ PODPORA 
3.1	Výška finančnej podpory sa vypočíta na základe finančných pravidiel stanovených v Sprievodcovi programom Erasmus+ 2025. 
3.2	Účastník dostane finančnú podporu zo zdrojov Európskej únie Erasmus+ na [...] dní. Počet dní predstavuje trvanie fyzickej mobility plus dní na cestu. Ak účastník nedostáva finančnú podporu na celé obdobie mobility, počet dní sa kráti o dni bez finančnej podpory.
3.3	Účastník môže požiadať o predĺženie obdobia fyzickej mobility až do maximálnej dĺžky ako je uvedené v Sprievodcovi programom 2025 na [...] dní. Ak organizácia predĺženie schváli, musí byť vystavený dodatok k dohode. 
3.4	Organizácia poskytne účastníkovi finančnú podporu na obdobie mobility [a dní na cestu] v celkovej výške [...] EUR. [Pri mobilitách s nulovým grantom sa podpora rovná nule.]
3.5	Ak je to relevantné, finančná podpora na [vyberte podľa relevancie:] [podporu inklúzie, mimoriadne náklady spojené s vysokými cestovnými nákladmi, podporu na cestovné náklady, navýšenie z dôvodu nedostatku príležitostí]) musí byť založené na podporných dokumentoch poskytnutých účastníkom. 

ČLÁNOK 4 – NÁROK NAFINANČNÚ PODPORU
4.1.	Účastník má nárok na finančnú podporu podľa článku 3 ak boli skutočne vykonané aktivity stanovené v článku 2. 
	Ak je finančná podpora založená na reálnych nákladoch, tieto musia byť podložené podpornými dokumentmi ako sú faktúry, príjmové doklady atď. 
4.2.	Finančná podpora sa nesmie použiť na pokrytie nákladov na aktivity, ktoré už boli financované z prostriedkov Európskej únie. Je však zlučiteľná s akýmkoľvek iným zdrojom financovania vrátane platu, ktorý by účastník mohol dostávať za stáž alebo pedagogickú činnosť, alebo za akúkoľvek prácu mimo svojich činností v rámci mobility, pokiaľ vykonáva aktivity uvedené v prílohe 1. 
4.3.	Účastník nemôže žiadať o preplatenie kurzových strát alebo bankových nákladov účtovaných bankou účastníka za prevody z vysielajúcej organizácie.  

ČLÁNOK 5 – PODMIENKY PLATBY
5.1	Do 30 kalendárnych dní od podpísania dohody oboma stranami alebo do dátumu začiatku mobility alebo [neplatí pre účastníkov s nedostatkom príležitostí] na základe potvrdenia o príchode bude účastníkovi zaslaná čiastka predfinancovania vo výške  [v rozpätí od 70 % do 100 %] zo sumy stanovenej v článku 3. V prípade, že účastník neposkytne podporné dokumenty načas podľa rozvrhu vysielajúcej organizácie, môže byť neskoršia platba predfinancovania výnimočne akceptovaná, ak je to oprávnene zdôvodnené. 
5.2	Ak je platba uvedená v článku 5.1 nižšia ako 100 % z finančnej podpory, podanie  záverečnej správy účastníka prostredníctvom online nástroja EU Survey sa považuje za žiadosť účastníka o vyplatenie doplatku. Organizácia má 45 kalendárnych dní na vyplatenie tohto doplatku alebo na vyžiadanie dlžnej čiastky od účastníka.

ČLÁNOK 6 – VRÁTENIE FINANČNEJ PODPORY ÚČASTNÍKOM
6.1	Ak účastník nedodrží podmienky dohody alebo ukončí dohodu pred jej skončením z iných dôvodov, ako sú uvedené v článku 13.1, musí vrátiť čiastku finančného príspevku, ktorá mu už bola vyplatená, pokiaľ sa s vysielajúcou organizáciou nedohodol inak. Takáto skutočnosť musí byť oznámená národnej agentúre vysielajúcou organizáciou a národnou agentúrou akceptovaná.

ČLÁNOK 7 – POISTENIE
7.1	Organizácia je povinná overiť si, či má účastník pred začiatkom mobility uzavreté adekvátne poistenie buď tak, že zabezpečí poistenie sama, alebo uzavrie dohodu s prijímajúcou organizáciou o tom, že táto zabezpečí poistenie, alebo poskytne účastníkovi relevantné informácie a podporu, aby sa poistil sám. [V prípade, že zodpovednou stranou podľa článku 7.3 bude prijímajúca organizácia, k tejto dohode bude pripojený špecifický dokument definujúci podmienky zabezpečenia poistenia a zahrňujúci súhlas prijímajúcej organizácie] 
7.2	K dohode musí byť priložené minimálne potvrdenie o zdravotnom poistení, [voliteľné pre štúdium, povinné pre stáž:] potvrdenie o poistení zodpovednosti za spôsobenú škodu a potvrdenie o úrazovom poistení . [Vysvetlenie: Základné zdravotné poistenie počas pobytu v krajine EÚ poskytuje zdravotná poisťovňa účastníka prostredníctvom Európskeho preukazu poistenca. V mnohých prípadoch nie je toto poistenie dostačujúce, napr. v prípade repatriácie alebo špeciálnych lekárskych zákrokov alebo v prípade mobilít do partnerských krajín. Preto sa odporúča, aby mal študent uzavreté aj doplnkové poistenie liečebných nákladov v komerčnej poisťovni. 
Poistenie zodpovednosti a úrazové poistenie pokrýva škody spôsobené študentom alebo študentovi počas jeho pobytu v zahraničí. V jednotlivých krajinách sú rôzne schémy tohto poistenia a účastníci preto často riskujú, že budú bez poistného krytia, napríklad ak nie sú považovaní za zamestnancov alebo ak nie sú formálne zapísaní na prijímajúcej organizácii. Na dôvažok k vyššie uvedenému, odporúča sa aj poistenie proti strate či krádeži dokladov, cestovných lístkov a batožiny].
[Odporúča sa uviesť nasledujúce informácie: Poskytovateľ poistenia, číslo poistenia a rozsah poistenia. 
7.3 	Za poistenie počas trvania mobility je zodpovedná organizácia ALEBO účastník ALEBO prijímajúca organizácia (v prípade oddelených poistení sa zodpovedné strany môžu líšiť a uvedie sa ich zoznam podľa príslušnej zodpovednosti).

ČLÁNOK 8 – JAZYKOVÁ ÚROVEŇ A ON-LINE JAZYKOVÁ PODPORA (OLS) 
8.1	Účastník môže pred obdobím mobility absolvovať OLS jazykové hodnotenie v jazyku používanom na mobilite (ak je k dispozícii).
8.2	[Voliteľné, ak to neobsahuje Dohoda o štúdiu/stáži] Úroveň jazykových kompetencií v [špecifikujte hlavný jazyk štúdia/hlavný pracovný jazyk] jazyku, ktorú účastník dosahuje, alebo získa do začiatku mobility, je: A1☐ A2☐ B1☐ B2☐ C1☐ C2☐

ČLÁNOK 9 – ZÁVEREČNÁ SPRÁVA ÚČASTNÍKA (EU SURVEY)
9.1	Účastník je povinný vyplniť a podať záverečnú správu účastníka (prostredníctvom on-line nástroja EU Survey) po mobilite v zahraničí, a to najneskôr do 30 kalendárnych dní po prijatí výzvy na jej vyplnenie.     Od účastníka, ktorý nevyplní a nepodá záverečnú správu, môže organizácia žiadať čiastočné alebo úplné vrátenie zaslanej finančnej podpory. 
9.2	[Pri mobilite za účelom štúdia:]Účastníkovi môže byť zaslaný doplňujúci dotazník za účelom podania úplnej správy o uznaní výsledkov. 

ČLÁNOK 10 – ETIKA A HODNOTY
10.1	Mobilitná aktivita musí byť vykonaná v súlade s najprísnejšími etickými normami a príslušnými právnymi predpismi EÚ, medzinárodnými a národnými zákonmi.
10.2	Strany sa musia zaviazať a zabezpečiť dodržiavanie základných hodnôt EÚ (ako je rešpektovanie ľudskej dôstojnosti, slobody, demokracie, rovnosti, právneho štátu a ľudských práv vrátane práv menšín).
10.3	Pokiaľ účastník poruší akékoľvek povinnosti vyplývajúce z tohto článku, môže dôjsť k zníženiu finančnej podpory alebo nemusí byť vyplatená.

ČLÁNOK 11 – OCHRANA ÚDAJOV
11.1	Za spracúvanie všetkých osobných údajov v zmysle dohody zodpovedá prevádzkovateľ uvedený vo vyhlásení o ochrane osobných údajov, a to v súlade s uplatniteľnými právnymi predpismi o ochrane údajov, najmä s nariadením 2018/1725 a so súvisiacimi vnútroštátnymi aktmi o ochrane údajov, a na účely stanovené vo vyhlásení o ochrane osobných údajov dostupnom na adrese
	https://webgate.ec.europa.eu/erasmus-esc/index/privacy-statement
11.2	Takéto údaje môže národná agentúra a Európska komisia spracovávať výlučne v súvislosti s realizáciou dohody s vysielajúcou organizáciou a následnými aktivitami bez obmedzenia možnosti odovzdať tieto údaje orgánom zodpovedným za inšpekciu a audit v súlade s legislatívou EÚ (Dvor audítorov alebo Európsky úrad pre boj proti podvodom (OLAF)).
11.3	Účastník môže na základe písomnej žiadosti získať prístup k svojim osobným údajom a opraviť informáciu, ktorá je neúplná alebo nesprávna. Svoje žiadosti a otázky k spracovávaniu osobných údajov musí zaslať vysielajúcej organizácii a/alebo príslušnej národnej agentúre. Svoje námietky voči spracovávaniu osobných údajov môže zaslať Európskemu dozornému úradníkovi pre ochranu údajov v Bruseli, pokiaľ ide o využívanie údajov Európskou komisiou.

ČLÁNOK 12 – POZASTAVENIE PLNENIA DOHODY
12.1	Na žiadosť účastníka alebo organizácie sa môže plnenie dohody pozastaviť, ak výnimočné okolnosti – najmä vyššia moc (pozri článok 16) – bránia jej plneniu alebo ho neprimerane sťažujú. Pozastavenie nadobudne účinnosť v deň dohodnutý zmluvnými stranami. Dohoda sa môže obnoviť neskôr.
12.2	Ktorákoľvek strana môže - kedykoľvek - pozastaviť platnosť dohody, ak sa druhá strana dopustila, resp. existuje podozrenie, že sa dopustila:
	a) 	závažných chýb, nezrovnalostí či podvodu alebo 
	b)	vážneho porušenia povinností vyplývajúcich z tejto dohody alebo počas postupu udeľovania (vrátane nesprávneho vykonávania akcie, predloženia nepravdivých informácií, neposkytnutia požadovaných informácií, porušenia etických pravidiel (v relevantných prípadoch) atď.)
12.3 	Keď okolnosti umožnia obnovenie dohody, zmluvné strany sa musia okamžite dohodnúť na dátume obnovenia plnenia dohody (jeden deň po dátume ukončenia pozastavenia plnenia dohody). Pozastavenie plnenia dohody bude zrušené s účinnosťou od dátumu ukončenia pozastavenia.
12.4 	Počas prerušenia plnenia dohody nebude účastníkovi vyplatená žiadna finančná podpora.
12.5 	Účastník si nemôže nárokovať náhradu škody z dôvodu pozastavenia plnenia dohody zo strany organizácie.
12.6 	Pozastavenie plnenia dohody nemá vplyv na právo organizácie ukončiť dohodu (pozri článok 13).

ČLÁNOK 13 – UKONČENIE DOHODY
13.1	Dohodu môže vypovedať ktorákoľvek zo zmluvných strán, ak nastanú okolnosti, pre ktoré je plnenie dohody neuskutočniteľné, nemožné alebo nadmerne náročné
13.2	V prípade takéhoto ukončenia dohody bude mať účastník nárok na vyplatenie finančnej podpory najmenej vo výške, ktorá zodpovedá skutočnému trvaniu mobility. Účastník bude musieť všetky zostávajúce finančné prostriedky vrátiť.
13.3	V prípade závažného porušenia povinností alebo ak sa ktorákoľvek zo strán dopustila nezrovnalostí, podvodu, korupcie alebo je zapojená do zločineckej organizácie, prania špinavých peňazí, trestných činov súvisiacich s terorizmom (vrátane financovania terorizmu), detskej práce alebo obchodovania s ľuďmi, môže druhá strana dohodu ukončiť formálnym oznámením.
13.4	Organizácia si vyhradzuje právo podať návrh na začatie súdneho konania, ak v lehote oznámenej účastníkovi doporučeným listom dobrovoľne nedôjde k vydaniu akejkoľvek požadovanej náhrady.
13.5	Ukončenie nadobudne účinnosť dňom uvedeným v oznámení ako „dátum ukončenia“.
13.6	Účastník si nemôže nárokovať náhradu škody z dôvodu ukončenia zo strany organizácie.

ČLÁNOK 14 – KONTROLY A AUDITY
14.1	Strany dohody sa zaväzujú poskytnúť detailné informácie vyžiadané Európskou komisiou, národnou agentúrou a inými nimi poverenými orgánmi za účelom kontroly, či trvanie mobility a ustanovenia dohody sú alebo boli náležite implementované.
14.2.	Akékoľvek zistenia týkajúce sa dohody môže viesť k opatreniam stanoveným v článku 6 alebo k ďalším právnym krokom v zmysle platného vnútroštátneho práva.

ČLÁNOK 15 – ŠKODY
15.1	Každá strana tejto dohody zbavuje inú stranu dohody akejkoľvek právnej zodpovednosti za škody, ktoré utrpí jej organizácia alebo zamestnanci počas plnenia tejto dohody, pokiaľ tieto škody neboli spôsobené z nedbalosti alebo z úmyselného zavinenia inej strany dohody alebo jej zamestnancami.
15.2	Národná agentúra a Európska komisia alebo ich zamestnanci nenesú v rámci tejto dohody za žiadnych okolností alebo z akýchkoľvek dôvodov zodpovednosť za škodu spôsobenú realizáciou mobility. Následne sa národná agentúra alebo Európska komisia nebudú zaoberať žiadnou požiadavkou o náhradu alebo preplatenie škôd.

Článok 16 – VYŠŠIA MOC
16.1	Zmluvná strana, ktorej vyššia moc zabránila v plnení povinností vyplývajúcich z dohody, sa nemôže považovať za stranu, ktorá ich porušuje. 
16.2	„Vyššia moc“ je akákoľvek situácia alebo udalosť:
•	ktorá bráni niektorej zo zmluvných strán plniť si povinnosti vyplývajúce z tejto dohody, 
•	ktorú nebolo možné predvídať, je mimoriadnou situáciou a situáciou mimo dosahu zmluvných strán,
•	ktorá nebola spôsobená chybou ani nedbanlivosťou z ich strany (alebo zo strany iných zúčastnených subjektov zapojených do akcie) a
•	ktorej sa nedalo zabrániť napriek vynaloženiu náležitého úsilia. 
16.3	O každom prípade predstavujúcom vyššiu moc musí byť druhá zmluvná strana bezodkladne oficiálne upovedomená a musí byť informovaná o charaktere, pravdepodobnom trvaní a predvídateľných dôsledkoch tejto udalosti.
16.4	Zmluvné strany musia okamžite podniknúť všetky potrebné kroky na obmedzenie akejkoľvek škody spôsobenej vyššou mocou a vynaložiť maximálne úsilie na to, aby sa čo najskôr pokračovalo vo vykonávaní akcie.

ČLÁNOK 17 – JURISDIKCIA A PRÍSLUŠNOSŤ SÚDU
17.1	Dohoda o poskytnutí finančnej podpory sa riadi vnútroštátnym právnym poriadkom Slovenskej republiky.
17.2	O nezhodách medzi organizáciou a účastníkom, ktoré sa týkajú interpretácie, použitia a platnosti dohody a ktoré nie je možné vyriešiť vzájomnou dohodou, rozhoduje príslušný súd v súlade so zákonom.

ČLÁNOK 18 – NADOBUDNUTIE PLATNOSTI
Dohoda nadobudne platnosť dňom podpisu poslednej zmluvnej strany. 

PODPISY

Za účastníka	Za organizáciu
[priezvisko / meno]	[priezvisko / meno / funkcia]

[podpis]	[podpis]

 [miesto], [dátum]	[miesto], [dátum]

Príloha I

Kľúčová akcia 1 – Vysokoškolské vzdelávanie

Dohoda o štúdiu/stáži